KOMISIJOS REGLAMENTAS (EB) Nr. 782/2007
2007 m. liepos 3 d.
iš dalies keičiantis Reglamentą (EB) Nr. 634/2006, nustatantį prekybos gūžiniais kopūstais standartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
kadangi:
(1)
Pagal Komisijos reglamento (EB) Nr. 634/2006 (2) nuostatas dėl gūžinių kopūstų prekybos standarto žymėjimo ant pakuočių būtina nurodyti gūžių skaičių.
(2)
Siekiant palengvinti prekybą ir atsižvelgiant į tai, kad gūžiniai kopūstai paprastai parduodami ne vienetais, o pagal svorį, šį reikalavimą reikėtų panaikinti.
(3)
Todėl Reglamentą (EB) Nr. 634/2006 reikėtų atitinkamai iš dalies pakeisti.
(4)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 634/2006 priedo 6.1 D punkto antra įtrauka išbraukiama.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 3 d.